पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र में कोरोना के बढ़ते संक्रमण पर काबू पाने के लिए जनसहयोग की अपील की जा रही है। बुधवार को एक बैठक हुई जिसमें प्रशासन ने नगर के मेडिकल दुकानदारों से निशुल्क दवाएं उपलब्ध कराने की मांग की, जिस पर दुकानदारों ने 10 लाख रुपए की 5 हजार किट 3 दिन में देने का वादा किया है।
विधायक रामचंद्र दांगी की पहल पर बैठक स्थानीय बीआरसी भवन में आयोजित की गई। उक्त बैठक में एसडीएम निधि सिंह, तहसीलदार महेंद्र प्रताप सिंह किरार, डॉ राकेश गुप्ता, सिटी थाना प्रभारी राजपाल सिंह सहित केमिस्ट एसोसिएशन के पदाधिकारी व सदस्य सम्मिलित हुए।
बता दें सर्दी खांसी और बुखार के मरीज खोजने के लिए शहर और ग्रामीण क्षेत्रों में प्रशासन सर्वे करा रहा है। इस काम में शिक्षकों और नपा कर्मियों सहित अन्य मैदानी अमले का सहयोग लिया जा रहा है। लेकिन सर्वे के दौरान सर्दी खांसी और बुखार के मरीज मिलने पर दवाएं नहीं दे पा रहे हैं क्योंकि दवाओं की कमी है। केवल जो दवाइयां लेना है उनकी लिस्ट लोगों को थमाई जा रही है। ऐसे में दवाइयों की उपलब्धता के लिए मेडिकल दुकानदारों से सहायता मांगी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn